**סיפור הפרברים** (באנגלית: **West Side Story**‏) הוא מחזמר אמריקאי שעלה לראשונה בברודוויי בשנת 1957. המחזמר הפך ב-1961 לסרט באותו שם שבוים על ידי רוברט וייז, הצליח מאוד וזכה בעשרה פרסי אוסקר, בהם לסרט הטוב. המחזמר מהווה מעין עיבוד מודרני של סיפור "רומיאו ויוליה", עם מוזיקה מקורית מאת המלחין ליאונרד ברנשטיין, וטקסט מאת ארתור לורנץ (מחזה) וסטיבן סונדהיים (מילות השירים). הכוריאוגרפיה והבימוי המקוריים הם מאת הכוריאוגרף ג'רום רובינס.

תקציר העלילה
------------

סיפור העלילה מתרחש בשכונת אפר וסט סייד בניו יורק (שהייתה שכונה אתנית של מעמד הצווארון הכחול) באמצע שנות ה-50, ובוחן את היריבות בין שתי כנופיות רחוב בגיל ההתבגרות בעלי רקע אתני שונה: "הכרישים" ו"הסילונים". חברי ה"כרישים", שמוצאם מפוארטו ריקו, מתעמתים עם ה"סילונים" (הג'טס), קבוצה של בני מעמד הפועלים ממוצא פולני-אמריקני. הגיבור הצעיר, טוני, אחד מקבוצת ה"סילונים", מתאהב במריה, אחותו של מנהיג "הכרישים". הסיפור, המוזיקה המתוחכמת, סצנות הריקוד המורחבות וההתמקדות בבעיות חברתיות ציינו נקודה מפנה בתיאטרון המוזיקלי האמריקאי. המחזמר כולל את השירים "משהו מגיע", "מריה", "אמריקה", "אי שם", "הלילה"-"Tonight" ועוד.

ההפקה
-----

הצגת הבכורה של המחזמר התקיימה בברודוויי ב-26 בספטמבר 1957, ובמהלך שנות החמישים הוא הוצג שם 732 פעמים ועוד 1,040 בווסט אנד, ועלה פעמים רבות נוספות בארצות הברית ובמדינות רבות בעולם.

### בישראל

המחזמר עלה לראשונה בישראל בשנת 1961 בהפקתו של גיורא גודיק באולם ששכר מתיאטרון הבימה. בשנת 1996 עלה המחזמר בתיאטרון הבימה בתרגומו של אהוד מנור כשבתפקידים הראשיים שיחקו אדם (ריף), אקי אבני (טוני), חיליק כהן (ברנרדו), מיטל טרבלסי (מריה), נועה תשבי (אניטה), צביקה פורמן (אקשן) ושלמה בר שביט (דוק). בשנת 2010 הועלה שנית בהפקת בית צבי.

בפברואר 2016 המחזמר עלה שוב, בהפקת התיאטרון הקאמרי בתרגומו של אלי ביז'אווי, בבימויו של צדי צרפתי ובכראוגרפיה של אביחי חכם כשבתפקידים הראשיים שיחקו רונה לי שמעון (אניטה), משי קלינשטיין (מריה), עידו רוזנברג / ארז רגב (טוני), גלעד שמואלי (ברנרדו), יפתח מזרחי (ריף), תום אפלבאום (אקשן), שלמה וישינסקי (דוק).

עיבודים קולנועיים
-----------------

 ערך מורחב – **סיפור הפרברים (סרט, 1961)**  

המחזמר הפך ב-1961 לסרט באותו שם שבוים על ידי רוברט וייז, הצליח מאוד וזכה בעשרה פרסי אוסקר, בהם לסרט הטוב.

 ערך מורחב – **סיפור הפרברים (סרט, 2021)**  

בשנת 2014 הבמאי המוערך סטיבן ספילברג אמר שהוא ירצה לעשות עיבוד מחודש לסיפור הפרברים. בשנת 2016 הוא ציין שהוא יביים את הרימייק רשמית. בתפקידים של טוני ומריה יככבו אנסל אלגורט ורייצ'ל זגלר בהתאמה. ריטה מורנו שגילמה את אניטה בסרט המקורי משנת 1961 תחזור בסרט הזה בתפקיד ולנטינה, בעלת חנות שתשמש תחליף לדוק, בעל החנות בסרט המקורי.

אזכורים בתרבות
--------------

* בספיישל חנוכה של התכנית "זהו זה!" משנת 1987, נעשתה גרסה ל"סיפור הפרברים" שבה העלילה הועתקה לתקופת מרד החשמונאים.
* בעונה השלישית של הסדרה האמריקאית "Glee" הועלה המחזמר ושירים ממנו בוצעו מספר פעמים בתוכנית.
* המחזמר הועלה בסדרת הנוער "בת השוטר" בשנת 2020.

קישורים חיצוניים
----------------

ויקישיתוף מדיה וקבצים בנושא **סיפור הפרברים** בוויקישיתוף
* 

* אתר האינטרנט הרשמי של סיפור הפרברים (באנגלית)
* טל פרי, ‏הסיפור שאינו נגמר, באתר גלובס, 18 באוגוסט 2009
* אורי קליין, עכבר העיר אונליין, סיפור הפרוורים מגיע לישראל, באתר הארץ, 31 באוגוסט 2009
* מיכאל הנדלזלץ, עכבר העיר אונליין, סיפור הפרוורים מגיע לישראל: היוצרים שמאחורי ההפקה, באתר הארץ, 31 באוגוסט 2009
* רוני דורי, עכבר העיר אונליין, סיפור הפרוורים מגיע לישראל: פחד ותיעוב בברודוויי, באתר הארץ, 31 באוגוסט 2009
* יורם קניוק, עכבר העיר אונליין, זיכרונות מסיפור הפרוורים, באתר הארץ, 2 בספטמבר 2009
* מרב יודילוביץ', סיפור הפרברים: הדבר האמיתי מגיע לישראל, באתר ynet, 2 בספטמבר 2009
* נחום מוכיח, סיפור הפרברים: נאמן למקור, רלוונטי כתמיד, באתר nrg‏, 3 בנובמבר 2013
* עמית סלונים‏, בואו בשביל הנוסטלגיה, תישארו בגלל האהבה: "סיפור הפרברים" עדיין מרגש, באתר וואלה!‏, 1 במרץ 2016
* גל אוחובסקי, ‏סיפור הצלחה, באתר ‏מאקו‏, 3 במרץ 2016
* מרב יודילוביץ', "סיפור הפרברים": עונג צרוף, באתר ynet, 3 במרץ 2016
* מאיה נחום שחל, ביקורת הצגה: "סיפור הפרברים", באתר כלכליסט, 6 במרץ 2016
* סיפור הפרברים, באתר אנציקלופדיה בריטניקה (באנגלית)

הערות שוליים
------------

1. ↑  מאנגלית: סיפור הצד המערבי, כאשר הכוונה לצד המערבי של מנהטן
2. ↑  מרב יודילוביץ', ורדי ולבינסון עושים את "סיפור הפרברים", באתר ynet, 3 באוקטובר 2010

|  |  |  |
| --- | --- | --- |
| **הקודם**:**1985: סטיבן סונדהיים - *יום ראשון בפארק עם ג'ורג'*** | **פרס גראמי לאלבום המחזמר הטוב ביותר** **1986: ג'ון מק'קלור - *סיפור הפרברים*** | **הבא**:**1987: תומאס זי שפרד - *Follies in Concert*** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007602184005171
* BnF: cb13908546r (data)
* GND: 300019726
* LCCN: no99013258
* MusicBrainz work: 549c1a89-8fe6-4c08-a8a0-4f2344c14fcb
* VIAF: 184912960
* WorldCat (עם VIAF): 184912960

 |